A palabra cerval amaneix en primeras como adchectivo, y significa literalment «que tiene relación con o ciervo». En latín clasico se troba nombraus LUPUS CERVALIS (lit. «lobo de ciervo») en quasi todas as fuents, escomenzando con a obra de Plinio. A especie Lynx lynx, que arriba a os 30 kg de peso, s'ha documentau cazando cervidos de tamanyo chicot, como cuerzos u eventualment bell cervichón. Iste comportamiento depredador sobre os ungulaus podría estar en a radiz d'a denominación romana, encara que obviando que no ye un canido.